2.2.2 Funcționarea și dezvoltarea portalului EURES și asistența IT aferentă

Cu toate acestea, rămân încă de soluționat unele provocări și obstacole. Extinderea rețelei cu admiterea de noi membri și parteneri are loc într-un ritm lent. Neconformitatea cu Regulamentul EURES întârzie punerea în aplicare a soluțiilor de interoperabilitate.

La nivel operațional, principalele activități ale țărilor EURES în perioada de referință actuală s‑au concentrat pe furnizarea de servicii de asistență angajatorilor și lucrătorilor, în principal prin furnizarea de informații cu privire la aspecte legate de mobilitatea forței de muncă și la activitățile de recrutare. În plus, la nivelul întregii rețele au fost furnizate servicii de asistență specifice pentru ucenicii și stagii, asistență după recrutare și programe de mobilitate. În ceea ce privește activitățile BEC, acesta a continuat să ofere servicii de asistență orizontală pentru a asigura funcționarea rețelei EURES, dar s-a ocupat și de dezvoltarea și îmbunătățirea portalului EURES și a funcționalităților de interoperabilitate.

·să contribuie la publicarea comună a profilurilor persoanelor aflate în căutarea unui loc de muncă prin transmiterea datelor către portalul EURES și platforma IT;

·să contribuie la publicarea comună a locurilor de muncă vacante prin transmiterea datelor către portalul EURES și platforma IT;

FR, SE, PL, DE, IT

DE, FR, IT, SE

În plus față de serviciile furnizate prin intermediul personalului EURES în unele țări, informațiile privind uceniciile și stagiile sunt schimbate pe portalul EURES, 11 447 de oferte de ucenicii și 1 483 de oferte de stagii fiind disponibile începând din iulie 2020.

Asistența după recrutare vizează garantarea celei mai bune integrări posibile a lucrătorilor mobili la noile lor locuri de muncă. Țările EURES s-au axat în continuare pe furnizarea de informații lucrătorilor și angajatorilor anterior semnării unui contract de muncă și, în plus, aproape două treimi dintre acestea au organizat, de asemenea, activități după recrutare (de exemplu, 21 de țări EURES au raportat organizarea de activități după recrutare în 2019). Majoritatea activităților au inclus furnizarea de informații și de orientări cu privire la aspecte fiscale și legate de securitatea socială, dar unele țări EURES oferă și servicii de asistență familiilor angajaților și/sau furnizează instruiri lingvistice.

În 2018, nouă parteneriate transfrontaliere au fost sprijinite prin intermediul unui grant EaSI din anul precedent, iar în 2019 11 parteneriate transfrontaliere. În plus, în cursul anului 2019, opt parteneriate transfrontaliere au fost selectate pentru a primi grantul EaSI pentru 2020 și 2021. Parteneriatele transfrontaliere EURES au raportat 195 060 de contacte individuale cu lucrătorii în 2019 și 18 182 de contacte individuale cu clienții pe tema căutării unui loc de muncă în 2018. În total, 5 408 solicitanți transfrontalieri de locuri de muncă și-au găsit un loc de muncă cu ajutorul parteneriatelor transfrontaliere în 2018 și 2019. Aceste cifre arată că activitățile parteneriatelor transfrontaliere s-au axat în principal pe furnizarea de informații multilingve, adesea transmise prin soluții fizice de tip ghișeu unic. Informațiile furnizate constau, în majoritate, în orientări pentru lucrătorii detașați și navetiști, de exemplu privind accesul la sistemele de securitate socială, recunoașterea calificărilor în străinătate și impozitarea.

Informații relevante sunt accesibile și prin intermediul portalului EURES, țările EURES actualizând periodic informații generale despre piața forței de muncă și despre condițiile de viață și de muncă respective (de exemplu, proceduri administrative, sistemul de securitate socială, aspecte fiscale, contracte de muncă, metode obișnuite de căutare a unui loc de muncă). Informațiile sunt disponibile în 26 de limbi. În plus, 16 țări EURES au propriul site național EURES, unde persoanele aflate în căutarea unui loc de muncă și angajatorii pot găsi, printre altele, informații despre mobilitatea forței de muncă, o prezentare generală a serviciilor EURES și un link către portalul EURES.

În perioada iulie 2018 - iunie 2020, personalul EURES a gestionat și a prelucrat 432 503 cereri de locuri de muncă (inclusiv CV-uri) și 1 662 468 de locuri de muncă vacante. Ponderea cea mai mare au avut-o serviciile oferite persoanelor aflate în căutarea unui loc de muncă și angajatorilor din țara rețelei lor naționale EURES, în timp ce doar 37 % dintre cererile de locuri de muncă și 9 % dintre locurile de muncă vacante au provenit din alte țări EURES. În plus, în aceeași perioadă au fost organizate în cadrul rețelei 18 397 de evenimente, 69 % dintre acestea fiind evenimente de informare, 12 % evenimente de recrutare, iar restul de 19 % îmbinând activități de recrutare și de informare. În perioada iulie 2018 - iunie 2020, 419 745 de persoane aflate în căutarea unui loc de muncă și 15 834 de angajatori s-au înregistrat prin autoservire pe portalul EURES. În urma combinării rezultatelor din Sistemul de măsurare a performanței (SMP) EURES cu estimările bazate pe ancheta privind satisfacția clienților, a rezultat că rețeaua EURES a facilitat, prin portalul EURES sau prin rețelele naționale EURES, cel puțin 84 580 de plasamente în 2018 și 83 360 de plasamente în 2019.

În cadrul programelor „Primul tău loc de muncă EURES” și „Reactivate”, majoritatea plasamentelor au fost realizate în sectoarele sănătății umane și asistenței sociale, informațiilor și comunicării, educației, transportului și depozitării. Principalele țări de origine au fost Spania, Italia și Franța. Cele mai importante țări de destinație au fost Germania și Regatul Unit pentru ambele programe, împreună cu Irlanda pentru „Primul tău loc de muncă EURES” și Bulgaria pentru „Reactivate”.

Noul program numit „Programul specific de mobilitate EURES” (PSM) a fost creat în 2019, asigurând continuitatea implementării și dezvoltarea în continuare a celor două programe înființate anterior, „Primul tău loc de muncă EURES” și „Reactivate”. PSM vizează grupurile-țintă ale ambelor programe și este implementat de Suedia și Germania ca țări coordonatoare. Implementarea sa este întârziată din cauza pandemiei de COVID-19.

2.1.3Resurse și guvernanță

2.1.3.1Resurse umane

Personalul EURES cuprinde consilieri care lucrează în cadrul SPOFM naționale sau regionale și în alte organizații membre sau partenere ale EURES. Rețeaua EURES a avut 2 568 de membri ai personalului EURES [1 255 echivalent normă întreagă (ENI)] în 2018 și 2 642 de membri ai personalului EURES (1 232 ENI) în 2019. Distribuția ENI în funcție de țară variază și reflectă dimensiunile diferite ale pieței forței de muncă, de la doi ENI în Malta și Luxemburg la 20 în Bulgaria, 33 în Republica Cehă, 89 în Franța și 156 în Germania.

2.1.3.2Resurse financiare

Finanțarea rețelei EURES la nivel național s-a modificat în cursul procesului de reformă al EURES și odată cu intrarea în vigoare a Regulamentului EURES. Dacă înainte de 2014 funcționarea EURES era finanțată prin granturi anuale provenind dintr-o linie bugetară separată a UE, începând din 2015 țările EURES au devenit responsabile de asigurarea propriului buget pentru activitățile EURES. În acest cadru, resursele financiare utilizate de țările EURES provin în principal din două surse: Fondul social european (FSE) și bugetele naționale. Alcătuirea bugetului și volumul acestuia diferă de la o țară EURES la alta, întrucât unele țări utilizează doar resurse naționale, iar altele ambele surse. Rezultatele unei anchete în rândul BNC-urilor privind utilizarea FSE pentru activitățile EURES arată că în perioada de programare 2014-2020 s-au pus la dispoziție aproximativ 58 000 000 EUR.

În plus, țările EURES pot solicita resurse financiare disponibile prin intermediul axei EURES a Programului pentru ocuparea forței de muncă și inovare socială (EaSI) pentru activitățile desfășurate în cadrul programelor specifice de mobilitate și, în anumite situații, și pentru alte costuri. În cele din urmă, un număr redus de țări EURES au completat resursele disponibile cu surse suplimentare, cum ar fi bugetele specifice ale organizațiilor membre și partenere.

2.1.3.3Infrastructura informatică

În plus față de echipamentele IT standard, țările EURES au asigurat accesul personalului EURES la aplicațiile informatice relevante, inclusiv la instrumente pentru webinare și conferințe web. În plus, majoritatea țărilor EURES au furnizat servicii digitale, precum sesiuni de informare online, consiliere prin Skype sau alte instrumente de chat. Câteva exemple de activități suplimentare pentru îmbunătățirea furnizării de servicii online sunt dezvoltarea de site-uri EURES naționale (de exemplu, Bulgaria) și introducerea de manuale online pentru a sprijini furnizarea de servicii (de exemplu, Danemarca).

În ceea ce privește chestiunile legate de interoperabilitate, țările EURES au continuat să lucreze la adaptarea infrastructurii informatice pentru transmiterea locurilor de muncă vacante și a CV-urilor către portalul EURES. În unele țări EURES au fost necesare modificări suplimentare ale infrastructurii informatice în vederea extinderii rețelei și a alinierii infrastructurilor IT ale noilor membri și parteneri EURES (de exemplu, Ungaria, Polonia).

2.1.3.4Guvernanță și cooperarea cu părțile interesate

În ceea ce privește guvernanța internă, activitățile EURES s-au axat pe conceperea și implementarea unui sistem oficial de admitere de noi membri și parteneri EURES și pe extinderea în consecință a rețelei EURES (de exemplu, lansarea de invitații, analiza cererilor, integrarea noilor membri și parteneri EURES). Unele țări EURES au introdus, de asemenea, modificări ale structurii organizaționale ca urmare a admiterii de noi membri și parteneri (de exemplu, orientarea rolului BNC către chestiuni strategice, separarea organizațională a BNC de SPOFM pentru a asigura neutralitatea).

În plus, marea majoritate a țărilor EURES au desfășurat activități pentru îmbunătățirea organizării și asigurarea eficienței guvernanței rețelei lor naționale EURES. Printre acestea s-a numărat consolidarea cooperării cu noii membri și parteneri EURES prin grupuri de lucru, rapoarte lunare și reuniuni naționale ale echipei EURES.

Marea majoritate a țărilor EURES și-au consolidat cooperarea cu o gamă largă de părți interesate de la nivel local, regional, național și transfrontalier. Printre acestea se numără parteneri sociali, alte rețele europene, servicii de orientare profesională, camere de comerț și autorități responsabile cu securitatea socială, impozitarea și educația, universități sau asociații profesionale.

2.1.3.5Comunicarea în țările EURES

Activitățile de comunicare ale țărilor EURES au vizat în principal sensibilizarea și sporirea cunoștințelor cu privire la serviciile EURES pentru a câștiga clienți, adresându-se persoanelor aflate în căutarea unui loc de muncă și angajatorilor. Printre activitățile de comunicare desfășurate, au fost implementate campanii de informare cu caracter general sau adresate anumitor grupuri sau sectoare. Printre exemple se numără evenimente de informare pentru angajatori și parteneri sociali în Bulgaria și o campanie de sensibilizare în Irlanda. În plus, în perioada 2018-2020 s-a înregistrat o mai puternică orientare către utilizarea canalelor oferite de platformele de comunicare socială, majoritatea țărilor EURES având un cont de Facebook, LinkedIn și/sau Twitter:

Acoperire/impresii privind postările pe canalele platformelor de comunicare socială ale țărilor EURES

Canalul platformei de comunicare socială Semestrul 2, 2018 Semestrul 1, 2019 Semestrul 2, 2019 Semestrul 1, 2020 Total Facebook 1 933 419 2 199 555 4 892 949 1 750 944 10 776 867 Twitter 1 059 658 314 606 950 702 766 335 3 091 301 LinkedIn 163 111 329 400 847 239 1 537 762 2 877 512

Alte mijloace de comunicare au fost: materiale promoționale tipărite, cum ar fi publicații, pliante și afișe de tip roll-up, precum și utilizarea de mărturii video (de exemplu, Portugalia, Danemarca), radioul și televiziunea (de exemplu, Spania, Slovacia).